برشلونة بدا كيخطط باش يتعاقد مع أمين حارث، لاعب المنتخب الوطني وشالك الألماني في الصيف الجاي. تقارير صحافية إسبانية، أكدت باللي إف سي برشلونة مهتم بضم اللاعب حارث في أسرع وقت ممكن، بعدما كان مثار جدل ففرقتو. صحيفة “موندو ديبورتيفو”، أشارت إلى إنَّ برشلونة باغي أمين حارث، 22 عامًا، صانع ألعاب شالكه، لحقاش قدم مستويات رائعة هاد العام. كما أن مسؤولي البارصا مشحال هادي وهوما كيتبعوه. فريق شالك الألماني باغي يدير العصا فالرويضة، بعدما طلب يدخل اللاعب كلير توديبو، اللي كايلعب معاه على سبيل الإعارة في الصفقة، بمعنى أنه باغي يحتفظ بهاد اللاعب بصفة رسمية، وهو ما رفضه البارصا في هاد الساعة. وشارك حارث مع شالكه في 27 مباراة هذا الموسم بجميع المسابقات، حيث سجل 7 أهداف، وكان وراء 7 ديال التمريرات الحاسمة. 
واش حلم حارث غادي يتحقق باللعب مع ميسي.. وموندو ديبورتيفو: البارصا مراقب اللاعب المغربي من شحال هادي